ให้รื้อ 4 ชั้นคงกรรมสิทธิ์ที่ดิน
เทคโนฯพระราม 6 เปิดทาง รฟม.-แจงไม่ได้รื้อทั้งอาคาร,นายพรเลิศ แสงกวีเลิศ ผู้อำนวยการวิทยาลัยเทคโนโลยีพระรามหก ถนนจรัญสนิทวงศ์ ซึ่งได้รับผลกระทบจากการเวนคืนที่ดิน จากการก่อสร้างรถ ไฟฟ้าสายสีน้ำเงิน ส่วนเหนือ ช่วงบางซื่อ-ท่าพระ เปิดเผยว่า เมื่อปี 2548-2549 โรงเรียนได้รับแจ้งจาก รฟม. ว่าจะมีโครงการก่อสร้างรถไฟฟ้าตัดผ่านพื้นที่โรงเรียน แต่ยังไม่ชัดเจนว่าจะเริ่มก่อสร้างในปีใด ต่อมาปี 2549 โรงเรียนได้ก่อสร้างอาคารเรียนเพิ่มเติม เป็นอาคารสูง 7 ชั้น อย่างไรก็ตาม ปี 2550 รฟม.ได้ออก พ.ร.ฎ.เวนคืนที่ดิน พร้อมกับแจ้งเวนคืนที่ดินบริเวณด้านข้างริมรั้วโรงเรียนประมาณ 200 ตารางวา ซึ่งเป็นที่ตั้งของอาคารเรียนหลังใหม่ ทางโรงเรียนได้พยายามแย้งต่อ รฟม.ขอให้ปรับเปลี่ยนแนวเส้นทาง เนื่องจากเป็นสถานศึกษา แต่ รฟม.ให้เหตุผลว่าดำเนินการเพื่อสาธารณประโยชน์,นายพรเลิศกล่าวว่า อาคารเรียนที่ได้รับผลกระทบ จะต้องรื้ออาคารด้านหน้ากว้าง 3 เมตร ตั้งแต่ชั้น 4 ถึงดาดฟ้า ขณะนี้ยังไม่ได้เปิดใช้งาน เพราะมีปัญหาฟ้องร้องกับผู้รับเหมาก่อสร้าง เนื่องจากก่อสร้างผิดแบบ เป็นเหตุผลที่ทางโรงเรียนไม่สามารถส่งมอบพื้นที่ให้ รฟม.ได้ แต่เมื่อ รฟม.เร่งรัดต้องการเข้าพื้นที่ก่อสร้าง ทางโรงเรียนก็ยินดี ซึ่งเข้าพื้นที่ตั้งแต่วันที่ 22 ธ.ค.2557 โดยมีเงื่อนไขจะต้องดำเนินการตัดโครงสร้างแทนการทุบ เพื่อไม่ให้เกิดเสียงดังอาจกระทบการเรียนได้ ทั้งนี้ พื้นที่ที่เวนคืนนั้น ทางโรงเรียนได้สงวนขอใช้การรอนสิทธิ์แทนการเวนคืน โดยกรรมสิทธิ์ที่ดินดังกล่าว ยังเป็นของโรงเรียนตามเดิม.
นายพรเลิศ แสงกวีเลิศ ผู้อำนวยการวิทยาลัยเทคโนโลยีพระรามหก ถนนจรัญสนิทวงศ์ ซึ่งได้รับผลกระทบจากการเวนคืนที่ดิน จากการก่อสร้างรถ ไฟฟ้าสายสีน้ำเงิน ส่วนเหนือ ช่วงบางซื่อ-ท่าพระ
พรเลิศ แสงกวีเลิศ,ที่ดิน,รถไฟฟ้า,สายสีน้ำเงิน,บางซื่อ,ท่าพระ,โรงเรียน,เวนคืน